Arild Jensen (komponist)

Arild Jensen (født 1. desember 1968 i Drammen) er en norsk musiker, arrangør og komponist. Han har vært bosatt i Ål kommune siden 1993.

Utdanning 
Arild Jensen var elev hos Martin Haug både på Drammen kulturskole og på musikklinja på St.Hallvard videregående skole. Han studerte musikk på Østlandets musikkonservatorium i Drammen og Oslo, med Geir Otto Nilsson og Sven Lundestad som lærere i klassisk gitar. Ved konservatoriet i Oslo tok han også et studieår med fordypning i musikkformidling. Fra 2013 til 2014 tok han utdanning i filmmusikkomposisjon på Høgskolen i Lillehammer.

Kunstnerisk virke 
Jensen arbeider innen mange ulike sjangre, og er gitarist og komponist i jazzbandet Lystjazzensemblet. Han har gitt ut både kammermusikk, komposisjoner for gitar og korverk på forlagene Norsk Noteservice, Vigmostad og Bjørke, og Cantando. Ved siden av å være gitarist er han også frilansmusiker som bassist og pianist.

Jensen har laget musikk til flere TV-filmer, som har blitt vist både på NRK og TV2. Han har gitt ut to barneplater; albumene Knut og Fjompenissen og Jorda er rund på begge sider, som det også er gitt ut notehefter til. I 2021 ga han ut CD-en Spor sammen med kvederen Inger Marie Lien Rust og et større ensemble. Våren 2023 ga han ut soloalbumet BossaNorway samt et notehefte for klassisk gitar med musikken fra soloalbumet.

Han ble nominert til «Årets opphaver» ved utdelingen av musikkforleggerprisen 2022, i klassen «Klassisk og samtidsmusikk».

Musikk for film og TV 
2009: Ormen i Seljordsvannet (dramaserie i 5 episoder), NRK
 2014: Kalde tanker (kortdokumentar) – regissert av Erlend Koppergård; vist blant annet på den europeiske dokumentarfilmfestivalen Eurodok våren 2015
 2014: Norsk på italiensk (livsstilsserie), TV2 
 2016: Hillbilly Huckfest (dokumentarfilm), Filmprodusentane – regissert av Hallgrim Haug; vist på TV2
 2019: Daniel og Simen (dokumentarfilm), Hulias film/NRK – regissert av Christer Sev; om brødreparet Daniel og Simen, som drev en YouTube-kanal sammen. Filmen ble vist på NRK i mars 2019. Filmen ble nominert til Gullruten 2019 i klassen «Beste TV-dokumentar».
 2021: Bring Down the House (komiserie for web-TV)
 2023: Det norske skatteparadiset (dokumentarfilm), Hulias film/NRK

Musikaler 

 Knut og Fjompenissen – komponist, utgitt på Norsk Noteservice
 Liti Kjersti (kapellmester og arrangør) – basert på Liti Kjersti og Bergekongen av Hulda Garborg
 1996: Cirkus Caruba – komponist

Plateutgivelser 

 2017: Lystjazzensemblet : Litt av det ingen har fortalt deg, Hot Club Records
 2018: Knut og Fjompenissen, Norsk Noteservice
 2021: Jorda er rund på begge sider, Grappa musikkforlag
 2022: Spor, Kvarts – med Inger Marie Lien Rust og Arild Jensen
 2023: BossaNorway. Norsk Noteservice, Vigmostad & Bjørke

Note- og tekstutgivelser 

 BossaNorway Norske viser arrangert for klassisk gitar i latin amerikansk stil. 2023, Norsk Noteservice, Vigmostad og Bjørke 
 Jorda er rund på begge sider – 12 sanger for barnestemmer. 2022, Cantando musikkforlag, Vigmostad & Bjørke AS, 2021, ISMN 9790261250658

Referanser

Eksterne lenker 
 

Norske komponister
Norske gitarister
Norske musikere
Personer fra Drammen kommune
Norske bassister